**ประกาศสมาคมกีฬาวอลเลย์บอลแห่งประเทศไทย**

**เรื่อง การอบรมผู้ตัดสินกีฬาวอลเลย์บอลชายหาด**

----------------------------------------

ตามที่กรมพลศึกษา กระทรวงการท่องเที่ยวและกีฬา ได้สนับสนุนสมาคมกีฬาวอลเลย์บอลแห่งประเทศไทย ดำเนินพัฒนาบุคลากรการกีฬา(ผู้ฝึกสอน ผู้ตัดสิน และผู้บริหารการกีฬา) ที่ได้มาตรฐาน ซึ่งสอดคล้องกับ แผนยุทธศาสตร์กีฬาชาติ ฉบับที่ 6 (พ.ศ.2560-2564) ในยุทธศาสตร์ที่ 3 : การพัฒนากีฬาเพื่อความเป็นเลิศและ ต่อยอดเพื่อความสำเร็จในระดับอาชีพให้มีการพัฒนาบุคลากรการกีฬา(ผู้ฝึกสอน ผู้ตัดสิน และผู้บริหารการกีฬา) ที่ได้มาตรฐานและมีอัตราการเพิ่มขึ้นอย่างต่อเนื่อง

สมาคมกีฬาวอลเลย์บอลแห่งประเทศไทยได้รับการสนับสนุนงบประมาณจากกรมพลศึกษาให้ดำเนินการสอดคล้องกับยุทธศาสตร์ดังที่กล่าวมาข้างต้น จึงได้จัดให้มีการอบรมผู้ตัดสินกีฬาวอลเลย์บอลชายหาด โดยมีวัตถุประสงค์ เพื่อให้ความรู้ ความเข้าใจด้านการตัดสินกีฬาวอลเลย์บอลชายหาด และพัฒนาบุคลากรกีฬาด้านผู้ตัดสิน กีฬาวอลเลย์บอลชายหาด โดยมีรายละเอียดดังต่อไปนี้

**1. วันเวลา สถานที่อบรม**

วันเวลา : ในวันที่ 7-13 สิงหาคม 2561(ใช้เวลาอบรม 7 วัน)

สถานที่อบรม : ภาควิชาวิทยาศาสตร์การกีฬาและพัฒนากีฬา คณะเวชศาสตร์ มหาวิทยาลัยธรรมศาสตร์

ศูนย์รังสิต จังหวัดปทุมธานี

**2. คุณสมบัติ**

- อายุไม่ต่ำกว่า 18 ปี และไม่เกิน 45 ปี

- ไม่เป็นผู้มีความประพฤติเสียหายซึ่งจะนำมาซึ่งความเสื่อมเสียเกียรติศักดิ์ในการเป็นผู้ตัดสินกีฬา

- ไม่เป็นผู้วิกลจริตหรือมีจิตฟั่นเฟือนไม่สมประกอบ

- สำเร็จการศึกษาขั้นต่ำชั้นมัธยมศึกษาตอนปลายหรือเทียบเท่า

คณะกรรมการจะเป็นผู้พิจารณาคุณสมบัติผู้เข้ารับการอบรมโดยถือเป็นที่สิ้นสุด

**3. วันที่ จำนวนรับสมัคร ลงทะเบียน**

วันที่รับสมัคร : ตั้งแต่บัดนี้เป็นต้นไปจนถึงวันที่ 27 กรกฎาคม 2561

จำนวนรับสมัคร : ไม่เกิน 50 คน(จะปิดรับสมัครก่อนถ้ามีผู้สมัครครบจำนวน) จะให้สิทธิ์ผู้ที่สมัครก่อนและ

มีเอกสารครบถ้วน(จังหวัดที่มีจำนวนผู้ตัดสินกีฬาวอลเลย์บอลชายหาดน้อยจะได้รับการ

พิจารณาลำดับแรก)

ลงทะเบียน : ภาควิชาวิทยาศาสตร์การกีฬาและพัฒนากีฬา คณะเวชศาสตร์

มหาวิทยาลัยธรรมศาสตร์ ศูนย์รังสิต จังหวัดปทุมธานี ตั้งแต่เวลา 06.00-08.30 น.

**4. หลักฐาน**

- ใบสมัครที่กรอกข้อมูลครบถ้วนสมบูรณ์ - สำเนาบัตรประจำตัวประชาชน

- สำเนาหลักฐานการสำเร็จการศึกษาขั้นสูงสุด

- รูปถ่ายสีขนาด 1 นิ้ว จำนวน 2 รูป

**5. ค่าธรรมเนียม**

จำนวน 300 บาท

**6. หลักเกณฑ์ การประเมินผล**

หลักเกณฑ์ : ผู้เข้ารับการอบรมต้องมีเวลาอบรมไม่น้อยกว่า 80% ของระยะเวลาการอบรมทั้งหมดจึง

จะมีสิทธิเข้ารับการประเมินผล(การสอบ)

การประเมินผล : ผู้ผ่านการประเมินผลการอบรมต้องได้รับคะแนนภาคทฤษฎีไม่น้อยกว่า 80% และ

ภาคปฏิบัติไม่น้อยกว่า 80%

**7. สิทธิที่ได้รับ**

- ผู้ที่ผ่านการประเมินผลจะได้รับการขึ้นทะเบียนในการแต่งตั้งเป็นผู้ตัดสินกีฬาวอลเลย์บอลชายหาดของ

สมาคมกีฬาวอลเลย์บอลแห่งประเทศไทย

- เกียรติบัตรเข้าร่วมการอบรม - เสื้อสำหรับสวมใส่อบรม จำนวน 1 ตัว

- ที่พักฟรี(เป็นห้องน้ำรวม ผู้เข้ารับการอบรมจะต้องนำผ้าเช็ดตัวและของใช้ส่วนตัวมาเองยกเว้นที่นอน

หมอน มุ้ง)เข้าพักได้ตั้งแต่วันที่ 7 สิงหาคม 2561 ตั้งแต่เวลา 12.00 น. เป็นต้นไป

- อาหารมื้อกลางวัน - อาหารว่าง

**8. ผู้ประสานงาน**

ดร.กฤษฎา ปาณะเสรี นาวาโทฉกาจ ทองพิจิตร

จ่าสิบเอก ดร.จิรศักดิ์ บุญนาค

**9. การรับสมัคร**

สมัครได้ที่ : https://pass.dpe.go.th.

ส่งใบสมัครได้ที่ : นาวาโทฉกาจ ทองพิจิตร หมายเลขโทรศัพท์มือถือ 08-1452-0139

ID 08-1452-0139 E-Mail chakard\_thong@hotmail.co.th

**10. การแต่งกาย**

พิธีเปิด-ปิด และอบรมภาคทฤษฎี

ชุดสุภาพเสื้อยืดคอปก กางเกงขายาว(งดกางเกงยีนส์) สวมถุงเท้า รองเท้าผ้าใบสีขาว

อบรมภาคปฏิบัติ

เสื้อยืดคอปก กางเกงขาสั้น ถุงเท้าขาว รองเท้าผ้าใบสีขาว นกหวีด หมวกแก๊ป แว่นกันแดด(ถ้ามี)

จึงประกาศให้ทราบโดยทั่วกัน

ประกาศ ณ วันที่ 6 กรกฎาคม 2561

สมาคมกีฬาวอลเลย์บอลแห่งประเทศไทย